Октябрь революцияһынан һуң завод Игенселек комиссариаты ҡарамағында була. 1918 йылда завод Халыҡ мәғарифы комиссариаты ҡарамағына тапшырыла. Завод республика әһәмиәтендәге тәжрибә керамика лабораторияһы статусын ала. Заводҡа яңы исем дә биреләxa0— Дәүләт фарфор заводы (ГФЗ). 1918 йылдың көҙөндә художество директоры итеп С.xa0В.xa0Чехонин тәғәйенләнә. Уның менән бергә талантлы рәссамдар: М.xa0М.xa0Адамович, Н.xa0И.xa0Альтман, З.xa0М.xa0Богуславская һәм башҡалар заводҡа эшкә урынлаша. 1918 йылда «революцияның бөйөк кешеләренең» бюстарын һәм «революцион лозунгылар яҙылған утилитар-декоратив әйберҙәр» эшләүгә заказдар бирелә.